title: Provedbena uredba Komisije (EU) br. 1171/2013 оd 7. studenoga 2013. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Jihočeská Niva (ZOZP)]

text:
               20.11.2013

               HR

               Službeni list Europske unije

               L 310/7

         PROVEDBENA UREDBA KOMISIJE (EU) br. 1171/2013
   оd 7. studenoga 2013.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Jihočeská Niva (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Češke za odobrenje izmjene specifikacije za zaštićenu oznaku zemljopisnog podrijetla „Jihočeská Niva”, registriranu u skladu s Uredbom Komisije (EZ) br. 24/2010 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe zahtjev za izmjenu objavila u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije u vezi s nazivom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 9, 14.1.2010., str. 1.

      (3)  SL L 33, 5.2.2013., str. 5.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.3.   Sirevi

      ČEŠKA
      Jihočeská Niva (ZOZP)


title: Provedbena uredba Komisije (EU) br. 773/2013 оd 12. kolovoza 2013. o utvrđivanju izuzeća od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine mora za potegače otvorenog mora koji love mliječa ružičnog ( Aphia minuta) u određenim teritorijalnim vodama Španjolske (Murcija)

text:
               13.8.2013

               HR

               Službeni list Europske unije

               L 217/28

         PROVEDBENA UREDBA KOMISIJE (EU) br. 773/2013
   оd 12. kolovoza 2013.
   o utvrđivanju izuzeća od Uredbe Vijeća (EZ) br. 1967/2006 u pogledu minimalne udaljenosti od obale i minimalne dubine mora za potegače otvorenog mora koji love mliječa ružičnog (Aphia minuta) u određenim teritorijalnim vodama Španjolske (Murcija)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru (1), a posebno njezin članak 13. stavak 5.,
   budući da:

               (1)

               Članak 13. stavak 1. Uredbe (EZ) br. 1967/2006 zabranjuje upotrebu povlačnih ribolovnih alata unutar 3 nautičke milje od obale ili unutar izobate od 50 m gdje je dosegnuta ta dubina na kraćoj udaljenosti od obale.

               (2)

               Na zahtjev države članice, Komisija može dozvoliti izuzeće od članka 13. stavka 1. Uredbe (EZ) br. 1967/2006, pod uvjetom da su ispunjeni uvjeti utvrđeni u članku 13. stavcima 5. i 9.

               (3)

               Dana 17. travnja 2012. Komisija je od Španjolske zaprimila zahtjev za izuzeće od članka 13. stavka 1. te Uredbe, za korištenje potegača otvorenog mora koje love mliječa ružičnog (Aphia minuta) u teritorijalnim vodama autonomne zajednice Murcije.

               (4)

               Zahtjevom su obuhvaćena plovila koja su registrirana na službenom popisu operativnih flota koji vodi Glavna uprava za stočarstvo i ribarstvo autonomne zajednice Murcije, koja obavljaju ribolovnu djelatnost dulje od 5 godina i koja love prema planu upravljanja koji uređuje potegače otvorenog mora za ribolov mliječa ružičnog (Aphia minuta).

               (5)

               Planom upravljanja osigurava se da se ribolovni napor neće povećati, tako da ako jedno od 29 plovila s odobrenjem obustavi djelatnost, njega na popisu može zamijeniti samo plovilo jednakog ili manjeg kapaciteta u pogledu snage i dužine.

               (6)

               Znanstveni, tehnički i gospodarski odbor za ribarstvo (STECF) ocijenio je izuzeće koje je zatražila Španjolska zajedno s pripadajućim nacrtom plana upravljanja na svojoj plenarnoj sjednici koja se održavala od 5. do 9. studenoga 2012.

               (7)

               Španjolska je donijela plan upravljanja prihvaćanjem „Odluke od 27. ožujka 2013. regionalnog Ministarstva poljoprivrede i vodoprivrede o ribolovu na mliječa ružičnog (Aphia minuta) u unutarnjim morskim vodama područja Murcija (2) u skladu s člankom 19. stavkom 2. Uredbe (EZ) br. 1967/2006.

               (8)

               Izuzeće koje je zatražila Španjolska ispunjava uvjete utvrđene u članku 13. stavcima 5. i 9. Uredbe (EZ) br. 1967/2006.

               (9)

               Osobito zbog male veličine epikontinentalnog pojasa i prostorne raspodjele ciljne vrste, koja je ograničena isključivo na obalna područja na dubinama manjima od 50 metara, ribolovna su područja ograničena.

               (10)

               Nadalje, ribu nije moguće loviti drugim ribolovnim alatima pa ribolov nema značajan utjecaj na zaštićena staništa i vrlo je selektivan s obzirom na to da se potegače izvlače u vodenom stupcu i ne dodiruju morsko dno. Naime, skupljanje materijala s morskog dna oštetilo bi ciljnu vrstu i učinilo odabir ulovljenih vrsta gotovo nemogućim zbog njihove izuzetno male veličine.

               (11)

               Izuzeće koje je zatražila Španjolska odnosi se na ograničeni broj plovila, jer je uključeno samo 29 plovila.

               (12)

               Predmetne ribolovne aktivnosti ispunjavaju zahtjeve članka 4. stavka 1. drugog podstavka Uredbe (EZ) br. 1967/2006 o zaštićenim staništima koja izuzećem dopušta ribolov izvan zaštićenih staništa ako se ribolov obavlja bez doticanja dna s morskim cvjetnicama prema određenim uvjetima.

               (13)

               Zahtjevi članka 8. stavka 1. točke (h) Uredbe (EZ) br. 1967/2006 nisu primjenjivi budući da se odnose na koćarice.

               (14)

               Budući da su predmetne ribolovne aktivnosti visoko selektivne, imaju zanemariv učinak na okoliš i ne podliježu odredbama iz članka 4. stavka 5. Uredbe (EZ) br. 1967/2006, izuzeće od najmanje veličine oka mreže iz članka 9. stavka 7. Uredbe (EZ) br. 1967/2006 je prihvatljivo. Stoga se ne primjenjuje pravilo o najmanjoj veličini oka mreže koje je propisano u članku 9. stavku 3.

               (15)

               Španjolski plan upravljanja obuhvaća mjere za praćenje ribolovnih aktivnosti i na taj način ispunjava uvjete utvrđene u članku 13. stavku 9. Uredbe (EZ) br. 1967/2006 i članku 14. Uredbe Vijeća (EZ) br. 1224/2009 (3).

               (16)

               Predmetne ribolovne aktivnosti odvijaju se na vrlo maloj udaljenosti od obale i stoga ne ometaju aktivnosti ostalih plovila.

               (17)

               Španjolski plan upravljanja osigurava da su ulovi vrsta koji su navedeni u Prilogu III. Uredbi (EZ) br. 1967/2006 svedeni na najmanju moguću mjeru i da ribolovne aktivnosti nisu usmjerene na glavonošce.

               (18)

               Stoga zatraženo izuzeće treba odobriti.

               (19)

               Španjolska treba pravovremeno izvještavati Komisiju u skladu s planom praćenja koji je predviđen u španjolskom planu upravljanja.

               (20)

               U skladu sa zahtjevom koji je podnijela Španjolska, ograničenje trajanja izuzeća omogućuje da se osiguraju pravodobne korektivne mjere upravljanja u slučaju ako izvješće dostavljeno Komisiji pokaže loše stanje očuvanja iskorištavanog stoka, a istodobno osigurava područje djelovanja za unapređenje znanstvene podloge za poboljšani plan upravljanja.

               (21)

               Mjere predviđene u ovoj Uredbi u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se, u teritorijalnim vodama Španjolske koje graniče s obalom autonomne zajednice Murcije, na ribolov mliječa ružičnog (Aphia minuta) potegačama otvorenog mora koje koriste plovila:

               (a)

               koja su registrirana na službenom popisu koji vodi Glavna uprava za stočarstvo i ribarstvo autonomne zajednice Murcije;

               (b)

               koja se bave ribolovnom djelatnošću dulje od pet godina i ne omogućuju nikakvo buduće povećanje ribolovnog napora i

               (c)

               koja imaju odobrenje za ribolov i love ribu prema planu upravljanja koji je Španjolska donijela u skladu s člankom 19. stavkom 2. Uredbe (EZ) br. 1967/2006 (dalje u tekstu: „plan upravljanja”).

         Ovo se izuzeće primjenjuje u razdoblju od tri godine od dana stupanja na snagu ove Uredbe.
   Članak 2.
   Plan praćenja i izvješće
   U roku od tri godine od stupanja na snagu ove Uredbe, Španjolska Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).
   Članak 3.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. kolovoza 2013.

            Za Komisiju

            Predsjednik

         José Manuel BARROSO

      (1)  SL L 409, 30.12.2006., str. 11.

      (2)  „Orden de 27 de marzo de 2013 de la Consejería de Agricultura y Agua, por la que se regula la pesquería del chanquete (Aphia minuta) en aguas interiores de la Región de Murcia”, Službeni list područja Murcije br. 78, 6.4.2013., str. 13950.

      (3)  SL L 343, 22.12.2009., str. 1.


title: Provedbena uredba Komisije (EU) br. 1167/2013 оd 18. studenoga 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               19.11.2013

               HR

               Službeni list Europske unije

               L 309/25

         PROVEDBENA UREDBA KOMISIJE (EU) br. 1167/2013
   оd 18. studenoga 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  46,1

                  MA

                  40,6

                  MK

                  55,3

                  TR

                  116,2

                  ZZ

                  64,6

                  0707 00 05

                  AL

                  45,1

                  MK

                  57,9

                  TR

                  126,2

                  ZZ

                  76,4

                  0709 93 10

                  MA

                  86,2

                  TR

                  152,0

                  ZZ

                  119,1

                  0805 20 10

                  MA

                  80,7

                  ZZ

                  80,7

                  0805 20 30, 0805 20 50, 0805 20 70, 0805 20 90

                  IL

                  78,7

                  TR

                  69,3

                  UY

                  56,3

                  ZZ

                  68,1

                  0805 50 10

                  TR

                  71,5

                  ZZ

                  71,5

                  0806 10 10

                  BR

                  245,1

                  LB

                  251,9

                  PE

                  258,8

                  TR

                  163,3

                  US

                  347,2

                  ZZ

                  253,3

                  0808 10 80

                  BR

                  93,9

                  CL

                  102,3

                  MK

                  38,5

                  NZ

                  93,9

                  US

                  181,0

                  ZA

                  200,2

                  ZZ

                  118,3

                  0808 30 90

                  CN

                  57,5

                  TR

                  128,9

                  ZZ

                  93,2

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 320/2014 оd 27. ožujka 2014. o izmjeni Priloga VIII. Uredbi Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike

text:
               28.3.2014

               HR

               Službeni list Europske unije

               L 93/81

         PROVEDBENA UREDBA KOMISIJE (EU) br. 320/2014
   оd 27. ožujka 2014.
   o izmjeni Priloga VIII. Uredbi Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 57.a stavak 7.,
   budući da:

               (1)

               u skladu s člankom 57.a stavkom 9. Uredbe (EZ) br. 73/2009 Hrvatska je prije 31. siječnja 2014. Komisiju obavijestila o površini razminiranog zemljišta ponovno stavljenog u poljoprivrednu funkciju u 2013. U tu su obavijest uključeni i podaci o proračunskim sredstvima od godine podnošenja zahtjeva 2014. nadalje. Na temelju rasporeda povećanjâ iz članka 121. Uredbe (EZ) br. 73/2009, Prilog VIII. toj Uredbi potrebno je na odgovarajući način izmijeniti.

               (2)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima,

         DONIJELA JE OVU UREDBU:
   Članak 1.
   Prilog VIII. Uredbi (EZ) br. 73/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. ožujka 2014.

            Za Komisiju

            Predsjednik

         José Manuel BARROSO

      (1)  SL L 30, 31.1.2009., str. 16.

      PRILOG
      Prilog VIII. Uredbi (EZ) br. 73/2009 mijenja se kako slijedi:

                  1.

                  U tablici 2. u stupcu za 2014. upis za Hrvatsku zamjenjuje se sljedećim:

                              (u tisućama EUR)

                              2014.

                              „Hrvatska

                              114 180”

                  2.

                  U tablici 3. u stupcu za 2014. upis za Hrvatsku zamjenjuje se sljedećim:

                              (u tisućama EUR)

                              2014.

                              „Hrvatska

                              114 180”


title: Provedbena uredba Komisije (EU) br. 552/2014 od 22. svibnja 2014. o izmjeni Uredbe (EZ) br. 1484/95 u vezi s reprezentativnim cijenama u sektorima mesa peradi i jaja i za albumin iz jaja

text:
               23.5.2014

               HR

               Službeni list Europske unije

               L 155/20

         PROVEDBENA UREDBA KOMISIJE (EU) br. 552/2014
   od 22. svibnja 2014.
   o izmjeni Uredbe (EZ) br. 1484/95 u vezi s reprezentativnim cijenama u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   budući da:

               (1)

               Uredbom Komisije (EZ) br. 1484/95 (2) utvrđuju se detaljna pravila za provedbu sustava dodatnih uvoznih carina te se određuju reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka koji se koriste za određivanje reprezentativnih cijena za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o porijeklu.

               (3)

               Uredbu (EZ) br. 1484/95 potrebno je u skladu s tim izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2014.

            Za Komisiju,

            u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 145, 29.6.1995., str. 47.

      PRILOG

            „PRILOG I.

                        Oznaka KN

                        Naziv robe

                        Reprezentativna cijena
                        (EUR/100 kg)

                        Jamstvo u skladu s člankom 3. stavkom 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ’70 % piletina’, smrznuti

                        118,5

                        0

                        AR

                        0207 12 90

                        Trupovi pilića pod nazivom ’65 % piletina’, smrznuti

                        130,3

                        0

                        AR

                        144,3

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        286,0

                        4

                        AR

                        219,8

                        24

                        BR

                        324,5

                        0

                        CL

                        253,5

                        14

                        TH

                        0207 14 60

                        Noge pilića, smrznute

                        138,5

                        1

                        BR

                        0207 27 10

                        Komadi pure bez kostiju, smrznuti

                        314,6

                        0

                        BR

                        326,4

                        0

                        CL

                        0408 91 80

                        Jaja bez ljuske, sušena

                        422,2

                        0

                        AR

                        1602 32 11

                        Priprema nekuhane peradi vrste Gallus domesticus

                        246,6

                        12

                        BR

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) br. 928/2012 od 8. listopada 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Phú Quc (ZOI))

text:
               15/Sv. 24

               HR

               Službeni list Europske unije

               209

         32012R0928

               L 277/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 928/2012
   od 8. listopada 2012.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Phú Quốc (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Vijetnama za registraciju naziva „Phú Quốc” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. listopada 2012.

            Za Komisiju,

            u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 1, 4.1.2012., str. 12.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.7.   Svježa riba, mekušci i ljuskavci i od njih dobiveni proizvodi

   VIJETNAM
   Phú Quốc (ZOI)


title: Provedbena uredba Komisije (EU) br. 448/2013 od 15. svibnja 2013. o utvrđivanju postupka za određivanje referentne države članice UAIF-a izvan EU-a u skladu s Direktivom 2011/61/EU Europskog parlamenta i Vijeća

text:
               06/Sv. 12

               HR

               Službeni list Europske unije

               297

         32013R0448

               L 132/3

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 448/2013
   od 15. svibnja 2013.
   o utvrđivanju postupka za određivanje referentne države članice UAIF-a izvan EU-a u skladu s Direktivom 2011/61/EU Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010 (1), a posebno njezin članak 37. stavak 14.,
   budući da:

               (1)

               U situacijama iz točke (b), točke (c) podtočke i., točaka (e) i (f) i točke (g) podtočke i. članka 37. stavka 4. Direktive 2011/61/EU, više od jedne države članice može se smatrati mogućom referentnom državom članicom upravitelja alternativnih investicijskih fondova (UAIF) izvan EU-a, koji namjerava upravljati alternativnim investicijskim fondovima (AIF-ovima) u EU-u ili, ovisno o slučaju, trgovati AIF-ovima kojima upravlja u Uniji. U takvim slučajevima UAIF izvan EU-a mora podnijeti zahtjev nadležnim tijelima tih država članica da odrede njegovu referentnu državu članicu. Uz zahtjev bi trebali biti priložene sve odgovarajuće informacije i potrebna dokumentacija za određivanje referentne države članice tog UAIF-a. Dotična nadležna tijela trebala bi donijeti zajedničku odluku za određivanje referentne države članice. Trebalo bi utvrditi postupak koji bi odgovarajuća nadležna tijela trebala poštovati pri određivanju referentne države članice. Dok je imenovanje referentne države članice zajednička odgovornost nadležnih tijela dotičnih država članica, Europsko nadzorno tijelo za vrijednosne papire i tržišta kapitala (ESMA), uspostavljeno Uredbom (EU) br. 1095/2010 Europskog parlamenta i Vijeća (2), trebalo bi osigurati da sve moguće referentne države članice budu propisno uključene u takav postupak odlučivanja i pomažu u postizanju sporazuma.

               (2)

               Postupak za određivanje referentne države članice razlikuje se od postupka prijave za putovnicu na temelju Direktive 2011/61/EU. Nakon određivanja referentne države članice, dotični UAIF izvan EU-a mora nadležnom tijelu te države članice podnijeti zahtjev za izdavanje odobrenja za rad prateći isti postupak i podliježući istim uvjetima koji se primjenjuju na UAIF-e na temelju članaka 7. i 8. Direktive 2011/61/EU.

               (3)

               Direktivom 2011/61/EU države članice obvezuju se na primjenu zakona i drugih propisa kojima se prenosi ta Direktiva od 22. srpnja 2013. Ne dovodeći u pitanje delegirane akte koji se zahtijevaju u članku 67. stavku 6. Direktive 2011/61/EU, primjena ove Uredbe se stoga također odgađa do istog dana.

               (4)

               Mjere predviđene u ovoj Uredbi u skladu su s mišljenjem Europskog odbora za vrijednosne papire,

         DONIJELA JE OVU UREDBU:
   Članak 1.
   Postupak za određivanje referentne države članice između više mogućih referentnih država članica
   1.   U slučaju kad upravitelj alternativnih investicijskih fondova (UAIF) izvan EU-a koji namjerava upravljati alternativnim investicijskim fondovima (AIF-ima) u EU, a da njima ne trguje, ili namjerava u Uniji trgovati AIF-ima kojima upravlja, podnese zahtjev da mu se odredi referentna država članica u skladu s drugim podstavkom članka 37. stavka 4. Direktive 2011/61/EU, taj se zahtjev u pisanom obliku upućuje svim nadležnim tijelima država članica koje su moguće referentne države članice. Zahtjev sadrži popis svih mogućih referentnih država članica.
   2.   Zahtjev UAIF-a izvan EU-a uključuje informacije i dokumentaciju potrebnu za određivanje referentne države članice.
   3.   U situaciji iz članka 37. stavka 4. točke (b) Direktive 2011/61/EU, takve informacije i dokumentacija sadrže:

               (a)

               naznaku država članica u kojima su osnovani AIF-i kojima upravlja UAIF izvan EU-a;

               (b)

               naznaku država članica u kojima UAIF izvan EU-a upravlja imovinom;

               (c)

               vrijednost imovine pod upravljanjem UAIF izvan EU-a u različitim državama članicama.

         4.   U situaciji iz točke (c) podtočke i. članka 37. stavka 4. Direktive 2011/61/EU, takve informacije i dokumentacija sadrže:

               (a)

               naznaku države članice u kojoj je osnovan AIF kojim upravlja UAIF izvan EU-a;

               (b)

               naznaku država članica u kojima UAIF izvan EU-a namjerava trgovati AIF-om.

         5.   U situacijama iz točke (e) i točke (g) podtočke i. članka 37. stavka 4. Direktive 2011/61/EU, takve informacije i dokumentacija sadrže:

               (a)

               naznaku država članica u kojima su osnovani AIF-i kojima upravlja UAIF izvan EU-a;

               (b)

               opis strategije trgovanja kojim je moguće dokazati namjeru UAIF-a izvan EU-a da trguje određenim AIF-om ili nekoliko AIF-ova u određenoj državi članici ili u nekoliko država članica, i da razvije učinkovito trgovanje u određenim državama članicama, navodeći najmanje sljedeće:

                           i.

                           države članice u kojima će osobe koje distribuiraju udjele ili dionice AIF-a (i UAIF u slučaju da sam obavlja distribuiranje) nuditi udjele ili dionice AIF-ova, kojima upravlja UAIF, uključujući i očekivani udio ukupne ponude u Uniji u smislu imovine pod upravljanjem;

                           ii.

                           procjene očekivanog broja ciljnih ulagatelja s boravištem u državama članicama u kojima UAIF namjerava trgovati svojim AIF-ima;

                           iii.

                           službene jezike država članica na koje su prevedeni ili na koje će biti prevedeni dokumenti ponude i promidžbeni materijali;

                           iv.

                           raspored aktivnosti trgovanja diljem država članica u kojima UAIF namjerava trgovati svojim AIF-ima, posebno uzimajući u obzir važnost i učestalost oglašavanja i prezentiranja.

         6.   U situaciji iz članka 37. stavka 4. točke (f) Direktive 2011/61/EU, takve informacije i dokumentacija sadrže informacije predviđene u stavku 5. točki (b) ovog članka.
   7.   Nadležna tijela kojima se UAIF izvan EU-a obrati kao nadležnim tijelima mogućih referentnih država članica odmah nakon primitka zahtjeva iz stavka 1. ovog članka, a najkasnije tri radna dana nakon primitka zahtjeva, kontaktiraju jedno drugo te Europsko nadzorno tijelo za vrijednosne papire i tržišta kapitala (ESMA) kako bi odlučila jesu li u skladu s člankom 37. stavkom 4. Direktive 2011/61/EU možda uključena i neka druga nadležna tijela u Uniji.
   Na zahtjev ESMA-e, nadležna tijela ESMA-i odmah dostavljaju potpuni zahtjev koji je podnio UAIF izvan EU.
   8.   U slučaju kad se odluči da bi mogla biti uključena i druga nadležna tijela u Uniji, ESMA odmah obavješćuje ta nadležna tijela i osigurava da im se proslijedi potpuni zahtjev koji je podnio UAIF izvan EU.
   9.   Svako nadležno tijelo uključeno u taj postupak i ESMA mogu od UAIF-a izvan EU-a zatražiti odgovarajuće dodatne informacije i dokumentaciju potrebnu za određivanje referentne države članice.
   Takav se zahtjev za dodatnim informacijama ili dokumentacijom sastavlja u pisanom obliku, uključuje razloge i istodobno se dostavlja svim ostalim dotičnim nadležnim tijelima i ESMA-i.
   Nakon što nadležno tijelo ili ESMA prime zatražene dodatne informacije ili dokumentaciju, to nadležno tijelo te informacije ili dokumentaciju odmah prosljeđuje svim ostalim dotičnim nadležnim tijelima i ESMA-i, ovisno o pojedinom slučaju.
   10.   U roku od jednog tjedna nakon što nadležna tijela ili, kad je primjenljivo, bilo koje drugo nadležno tijelo u Uniji u skladu sa stavkom 8. primi zahtjev UAIF-a iz stavka 1., sva dotična nadležna tijela podnose jedna drugima i ESMA-i mišljenje u vezi s određivanjem odgovarajuće referentne države članice.
   11.   Nakon toga, sva nadležna tijela zajednički određuju referentnu državu članicu. Određivanje se provodi najkasnije mjesec dana nakon što nadležna tijela koja je naznačio UAIF izvan EU-a ili, prema potrebi, ostala nadležna tijela u Uniji u skladu sa stavkom 8. prime zahtjev tog UAIF-a.
   U slučaju kad se zatraže dodatne informacije, rok naveden u prvom podstavku proširuje se tako da uključuje razdoblje između zahtjeva za dodatnim informacijama i dokumentacijom iz stavka 9. i primitka tih informacija ili dokumentacije.
   12.   ESMA pomaže odgovarajućim nadležnim tijelima i, kad je potrebno, olakšava određivanje referentne države članice u skladu s člankom 31. Uredbe (EU) br. 1095/2010.
   13.   Nadležno tijelo države članice koja je određena kao referentna država članica pisanim putem i bez nepotrebnog odlaganja o određivanju obavješćuje UAIF-a izvan EU-a.
   14.   U slučaju da UAIF izvan EU-a koji je podnio zahtjev ne bude obaviješten o određivanju pisanim putem u roku od sedam dana od određivanja referentne države, ili ako odgovarajuća nadležna tijela ne odrede referentnu državu članicu unutar roka iz prvog podstavka stavka 11. ovog članka, UAIF izvan EU-a koji je podnio zahtjev može sam odabrati svoju referentnu državu članicu u skladu s kriterijima određenima u drugom podstavku članka 37. stavka 4. Direktive 2011/61/EU.
   UAIF izvan EU-a odmah pisanim putem obavješćuje sva nadležna tijela kojima se izvorno obratio i ESMA-u o svom odabiru referentne države članice.
   15.   U slučaju kad se referentna država članica koju je odabrao UAIF izvan EU-a i referentna država članica koju su odredila nadležna tijela razlikuju, dotična nadležna tijela o određivanju obavješćuju UAIF-a izvan EU-a u najkraćem roku, ali najkasnije dva radna dana nakon što ih je UAIF u skladu sa stavkom 14. obavijestio o svom odabiru. U tom slučaju, mjerodavna je odluka nadležnih tijela.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Ova se Uredba primjenjuje od 22. srpnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 1.

      (2)  SL L 331, 15.12.2010., str. 84.


title: Provedbena uredba Komisije (EU) 2017/242 оd 10. veljače 2017. o pokretanju revizije provedbenih uredbi (EU) 2016/184 i (EU) 2016/185 (o proširenju konačne kompenzacijske i antidampinške pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne) radi utvrđivanja mogućnosti odobravanja izuzeća od tih mjera jednom malezijskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza

text:
               11.2.2017

               HR

               Službeni list Europske unije

               L 36/47

         PROVEDBENA UREDBA KOMISIJE (EU) 2017/242
   оd 10. veljače 2017.
   o pokretanju revizije provedbenih uredbi (EU) 2016/184 i (EU) 2016/185 (o proširenju konačne kompenzacijske i antidampinške pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne) radi utvrđivanja mogućnosti odobravanja izuzeća od tih mjera jednom malezijskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna antidampinška uredba”), a osobito članak 11. stavak 4., članak 13. stavak 4. i članak 14. stavak 5., te Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2) („osnovna antisubvencijska uredba”), a osobito njezin članak 23. stavak 6. i članak 24. stavak 5.,
   nakon obavješćivanja država članica,
   budući da:
   1.   ZAHTJEV

               (1)

               Europska komisija („Komisija”) zaprimila je zahtjev za izuzeće od antidampinških i kompenzacijskih mjera koje se primjenjuju na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine i proširenih na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne, u mjeri u kojoj se to odnosi na podnositelja zahtjeva, u skladu s člankom 11. stavkom 4. i člankom 13. stavkom 4. osnovne antidampinške uredbe te člankom 23. stavkom 6. osnovne antisubvencijske uredbe.

               (2)

               Zahtjev je 21. listopada 2016. predao Jinko Solar Technology SDN.BHD („podnositelj zahtjeva”), proizvođač izvoznik kristalnih silicijskih fotonaponskih modula ili ploča i ćelija vrste koja se upotrebljava u kristalnim silicijskim fotonaponskim modulima ili pločama u Maleziji.

         2.   PROIZVOD IZ POSTUPKA REVIZIJE

               (3)

               Proizvod iz postupka revizije su kristalni silicijski fotonaponski moduli ili ploče i ćelije vrste koja se upotrebljava u kristalnim silicijskim fotonaponskim modulima ili pločama (debljina ćelija ne premašuje 400 mikrometara), poslani iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne, trenutačno obuhvaćeni oznakama KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 i ex 8541 40 90.

               (4)

               Sljedeće vrste proizvoda isključene su iz definicije proizvoda iz postupka revizije:

                           —

                           solarni punjači koji se sastoje od manje od šest ćelija, prijenosni su i opskrbljuju uređaje energijom ili pune baterije,

                           —

                           tankoslojni fotonaponski proizvodi,

                           —

                           kristalni silicijski fotonaponski proizvodi koji su trajno integrirani u električnu robu kojoj funkcija nije proizvodnja energije i koja troši električnu energiju proizvedenu pomoću integriranih kristalnih silicijskih fotonaponskih ćelija,

                           —

                           moduli ili ploče izlaznog napona od najviše 50 V DC i izlazne snage od najviše 50 W samo za izravnu uporabu kao punjači baterija u sustavima s istim svojstvima u pogledu napona i snage.

         3.   POSTOJEĆE MJERE

               (5)

               Provedbenim uredbama (EU) br. 1238/2013 (3) i (EU) br. 1239/2013 (4) Vijeće je uvelo antidampinške i kompenzacijske mjere na kristalne silicijske fotonaponske module ili ploče i ćelije vrste koja se upotrebljava u kristalnim silicijskim fotonaponskim modulima i ključne elemente (tj. ćelije) podrijetlom ili poslane iz Narodne Republike Kine („izvorne mjere”). Prihvaćen je i dogovor o preuzimanju obveze. Provedbenim uredbama (EU) 2016/184 (5) i (EU) 2016/185 (6) Komisija je mjere proširila na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana („proširene mjere”), neovisno o tome jesu li deklarirani kao proizvod podrijetlom iz Malezije i Tajvana ili ne, uz iznimku uvoza proizvoda određenih društava koja su posebno navedena.

               (6)

               Komisija je 5. prosinca 2015. pokrenula revizije zbog predstojećeg isteka antidampinških (7) i kompenzacijskih (8) mjera te privremenu reviziju (9). Ti su ispitni postupci revizije u tijeku.

         4.   RAZLOZI ZA REVIZIJU

               (7)

               Podnositelj zahtjeva tvrdio je da nije izvozio proizvod iz postupka revizije u Uniju tijekom razdoblja ispitnog postupka koji je doveo do proširenih mjera, tj. od 1. travnja 2014. do 31. ožujka 2015.

               (8)

               Osim toga, podnositelj zahtjeva tvrdio je da nije izbjegao postojeće mjere.

               (9)

               Podnositelj zahtjeva dodatno je tvrdio da je nakon razdoblja ispitnog postupka koji je doveo do proširenih mjera preuzeo neopozivu ugovornu obvezu izvoza znatne količine u Uniju.

         5.   POSTUPAK

   5.1.   Pokretanje postupka

               (10)

               Komisija je ispitala raspoložive dokaze i zaključila da postoji dovoljno dokaza koji opravdavaju pokretanje ispitnog postupka u skladu s člankom 11. stavkom 4. i člankom 13. stavkom 4. osnovne antidampinške uredbe te člankom 23. stavkom 6. osnovne antisubvencijske uredbe kako bi se utvrdilo može li se podnositelju zahtjeva odobriti izuzeće od proširenih mjera.

               (11)

               Industrija Unije na koju se to očito odnosi obaviještena je o zahtjevu za reviziju i omogućeno joj je iznošenje primjedbi. Industrija Unije tvrdila je da je rizik od izbjegavanja mjera posebno visok jer je podnositelj zahtjeva povezan s kineskom grupom na koju se primjenjuju mjere i koja se povukla iz preuzete obveze (10).

               (12)

               Komisija će posvetiti posebnu pozornost tom odnosu i pažljivo ispitati je li odnos s društvima na koja se primjenjuju postojeće mjere uspostavljen ili upotrijebljen za izbjegavanje mjera. Komisija će razmotriti i treba li uvesti posebne uvjete nadzora u slučaju da se ispitnim postupkom zaključi da je odobravanje izuzeća opravdano.

         5.2.   Stavljanje izvan snage postojećih antidampinških mjera i evidentiranje uvoza

               (13)

               U skladu s člankom 11. stavkom 4. antidampinške osnovne uredbe, antidampinšku pristojbu koja je na snazi trebalo bi staviti izvan snage kada je riječ o uvozu proizvoda iz postupka revizije koji podnositelj zahtjeva proizvodi i prodaje za izvoz u Uniju.

               (14)

               Istodobno, taj bi se uvoz trebao evidentirati u skladu s člankom 14. stavkom 5. antidampinške osnovne uredbe kako bi se, u slučaju da se revizijom utvrdi da podnositelj zahtjeva izbjegava mjere, antidampinške pristojbe mogle naplatiti od datuma evidentiranja tog uvoza. U ovoj fazi ispitnog postupka nije moguće procijeniti iznos mogućih budućih obveza podnositelja zahtjeva.

         5.3.   Postojeće antisubvencijske mjere

               (15)

               Budući da u osnovnoj antisubvencijskoj uredbi nema pravne osnove za stavljanje izvan snage antisubvencijskih mjera na snazi, te će mjere ostati na snazi. Samo ako se revizijom dođe do zaključka da podnositelj zahtjeva ima pravo na izuzeće, antisubvencijske mjere na snazi bit će stavljene izvan snage uredbom kojom se odobrava takvo izuzeće.

         5.4.   Razdoblje ispitnog postupka revizije

               (16)

               Ispitnim postupkom obuhvaćeno je razdoblje od 1. travnja 2014. do 31. prosinca 2016. („razdoblje ispitnog postupka revizije”).

         5.5.   Podnositelj zahtjeva u ispitnom postupku

               (17)

               Kako bi dobila podatke koje smatra potrebnima za ispitni postupak, Komisija će podnositelju zahtjeva poslati upitnik. Podnositelj zahtjeva mora dostaviti ispunjeni upitnik u roku od 37 dana od datuma stupanja na snagu ove uredbe, osim ako je određeno drukčije, u skladu s člankom 6. stavkom 2. osnovne antidampinške uredbe i člankom 11. stavkom 2. osnovne antisubvencijske uredbe.

         5.6.   Ostali podnesci

               (18)

               U skladu s odredbama ove uredbe, sve se zainteresirane strane pozivaju da iznesu svoje stajalište te da dostave podatke i popratne dokaze. Osim ako je određeno drukčije, ti podaci i popratni dokazi moraju se dostaviti Komisiji u roku od 37 dana od datuma stupanja na snagu ove uredbe.

         5.7.   Mogućnost saslušanja pred ispitnim službama Komisije

               (19)

               Sve zainteresirane strane mogu zatražiti saslušanje pred ispitnim službama Komisije. Svi zahtjevi za saslušanje podnose se u pisanom obliku i moraju sadržavati razloge za njihovo podnošenje. Zahtjev za saslušanje o pitanjima povezanima s pokretanjem ispitnog postupka mora se podnijeti u roku od 15 dana od datuma stupanja na snagu ove uredbe. Nakon toga zahtjev za saslušanje mora se podnijeti u rokovima koje je u svojoj komunikaciji sa strankama odredila Komisija.

         5.8.   Upute za izradu podnesaka, slanje ispunjenih upitnika i korespondenciju

               (20)

               Informacije dostavljene Komisiji u svrhu ispitnih postupaka trgovinske zaštite ne podliježu autorskim pravima. Zainteresirane strane, prije nego što Komisiji dostave informacije i/ili podatke koji podliježu autorskim pravima treće strane, moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

               (21)

               Svi podnesci, uključujući informacije koje se traže u ovoj uredbi, ispunjeni upitnici i korespondencija zainteresiranih strana za koje se zahtijeva povjerljivo postupanje nose oznaku „Limited” („Ograničeno”) (11).

               (22)

               Zainteresirane strane koje dostavljaju podatke s oznakom „Limited” dužne su u skladu s člankom 19. stavkom 2. osnovne antidampinške uredbe i člankom 29. stavkom 2. osnovne antisubvencijske uredbe dostaviti sažetke tih podataka u verziji koja nije povjerljiva s oznakom „For inspection by interested parties” („Na uvid zainteresiranim stranama”). Sažeci trebaju biti dovoljno detaljni kako bi omogućili razumijevanje suštine podataka dostavljenih kao povjerljivih. Ako zainteresirana strana koja dostavlja povjerljive podatke ne dostavi sažetak u verziji koja nije povjerljiva, u traženom obliku i na traženoj razini kvalitete, ti se podaci ne moraju uzeti u obzir.

               (23)

               Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji bi se trebali dostaviti na prenosivom mediju za digitalnu pohranu (CD-ROM, DVD, USB flash memorija …) osobno ili preporučenom poštom. Ako se koriste elektroničkom poštom, zainteresirane strane izražavaju svoju suglasnost s pravilima koja se primjenjuju na elektroničke podneske iz dokumenta „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenog na web-mjestu Glavne uprave za trgovinu:
               http://trade.ec.europa.eu/doclib/docs/2011/june/tradoc_148003.pdf
               Zainteresirane strane trebaju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena adresa e-pošte koja se svakodnevno provjerava. Nakon što zaprimi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako je zbog prirode dokumenta koji se šalje potrebno koristiti se preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
               Adresa Komisije za korespondenciju:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           Adresa e-pošte: Trade.solar.R659@ec.europa.eu

         6.   NESURADNJA

               (24)

               Ako zainteresirana strana odbije odobriti pristup potrebnim podacima ili ih ne dostavi u roku ili ako znatno ometa ispitni postupak, nalazi, bilo da su pozitivni ili negativni, mogu se donijeti na temelju raspoloživih podataka u skladu s člankom 18. osnovne antidampinške uredbe i člankom 28. osnovne antisubvencijske uredbe.

               (25)

               Ako se utvrdi da je zainteresirana strana dostavila lažne ili obmanjujuće podatke, ti se podaci ne moraju uzeti u obzir, a mogu se upotrijebiti raspoloživi podaci.

               (26)

               Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne antidampinške uredbe i člankom 28. osnovne antisubvencijske uredbe, ishod za tu stranu može biti manje povoljan nego što bi bio da je surađivala.

               (27)

               Nedostavljanje odgovora u elektroničkom obliku ne smatra se nesuradnjom, pod uvjetom da zainteresirana strana dokaže da bi dostavljanje odgovora u traženom obliku dovelo do neopravdanog dodatnog opterećenja ili neopravdanog dodatnog troška. Zainteresirana strana trebala bi odmah kontaktirati s Komisijom.

         7.   SLUŽBENIK ZA SASLUŠANJE

               (28)

               Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje veza je između zainteresiranih strana i ispitnih službi Komisije. Službenik za saslušanje ocjenjuje zahtjeve za pristup dokumentaciji predmeta, sporove u vezi s povjerljivosti dokumenata, zahtjeve za produžetak roka i zahtjeve trećih osoba za saslušanje. Službenik za saslušanje može organizirati saslušanje s pojedinačnom zainteresiranom stranom te posredovati kako bi osigurao da zainteresirana strana u potpunosti ostvaruje svoja prava na obranu. Službenik za saslušanje uključenim stranama pruža mogućnost da budu saslušane kako bi se mogla iznijeti različita stajališta i izložiti pobijajući argumenti.

               (29)

               Zahtjevi za saslušanje pred službenikom za saslušanje podnose se u pisanom obliku i trebaju sadržavati razloge za njihovo podnošenje. Zahtjev za saslušanje o pitanjima povezanima s početnom fazom ispitnog postupka mora se podnijeti u roku od 15 dana od datuma stupanja na snagu ove uredbe. Nakon toga, zahtjev za saslušanje mora se predati u rokovima koje je u svojoj komunikaciji sa strankama odredila Komisija.

               (30)

               Zainteresirane strane mogu potražiti dodatne informacije i podatke za kontakt na web-stranicama službenika za saslušanje na web-mjestu Glavne uprave za trgovinu: http://ec.europa.eu/trade/trade-policy-and-you/contacts/hearing-officer/

         8.   VREMENSKI OKVIR ISPITNOG POSTUPKA

               (31)

               Ispitni postupak zaključuje se, u skladu s člankom 11. stavkom 5. osnovne antidampinške uredbe i člankom 22. stavkom 1. osnovne antisubvencijske uredbe, u roku od devet mjeseci od datuma stupanja na snagu ove uredbe.

         9.   OBRADA OSOBNIH PODATAKA

               (32)

               Osobni podaci prikupljeni u ovom ispitnom postupku obrađuju se u skladu s Uredbom (EZ) br. 45/2001 Europskog parlamenta i Vijeća (12),

         DONIJELA JE OVU UREDBU:
   Članak 1.
   Pokreće se revizija provedbenih uredbi (EU) 2016/184 i (EU) 2016/185 u skladu s člankom 11. stavkom 4. i člankom 13. stavkom 4. Uredbe (EU) 2016/1036 i člankom 23. stavkom 6. Uredbe (EU) 2016/1037 radi utvrđivanja toga bi li uvoz kristalnih silicijskih fotonaponskih modula ili ploča i ćelija vrste koja se upotrebljava u kristalnim silicijskim fotonaponskim modulima ili pločama (debljina ćelija ne premašuje 400 mikrometara), poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana ili ne, trenutačno obuhvaćenih oznakama KN ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 i ex 8541 40 90 (oznake TARIC: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), koje proizvodi Jinko Solar Technology SDN.BHD, trebao podlijegati antidampinškim i antisubvencijskim mjerama uvedenima provedbenim uredbama (EU) 2016/185 i (EU) 2016/184.
   Članak 2.
   Antidampinška pristojba uvedena Provedbenom uredbom (EU) 2016/185 stavlja se izvan snage u odnosu na uvoz iz članka 1. ove Uredbe.
   Članak 3.
   Carinska tijela, u skladu s člankom 14. stavkom 5. Uredbe (EU) 2016/1036, poduzimaju odgovarajuće mjere radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci od dana stupanja na snagu ove Uredbe.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. veljače 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  SL L 176, 30.6.2016., str. 55.

      (3)  Provedbena uredba Vijeća (EU) br. 1238/2013 od 2. prosinca 2013. o uvođenju konačne antidampinške pristojbe i konačnoj naplati privremene pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 1.).

      (4)  Provedbena uredba Vijeća (EU) br. 1239/2013 od 2. prosinca 2013. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 66.).

      (5)  Provedbena uredba Komisije (EU) 2016/184 оd 11. veljače 2016. o proširenju konačne kompenzacijske pristojbe uvedene Uredbom Vijeća (EU) br. 1239/2013 na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana (SL L 37, 12.2.2016., str. 56.).

      (6)  Provedbena uredba Komisije (EU) 2016/185 оd 11. veljače 2016. o proširenju konačne antidampinške pristojbe uvedene Uredbom Vijeća (EU) br. 1238/2013 na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine na uvoz kristalnih silicijskih fotonaponskih modula i ključnih elemenata (tj. ćelija) poslanih iz Malezije i Tajvana, neovisno o tome jesu li deklarirani kao proizvod podrijetlom iz Malezije i Tajvana (SL L 37, 12.2.2016., str. 76.).

      (7)  Obavijest o pokretanju 2015/C 405/08; SL C 405, 5.12.2015., str. 8.

      (8)  Obavijest o pokretanju 2015/C 405/09; SL C 405, 5.12.2015., str. 20.

      (9)  Obavijest o pokretanju 2015/C 405/10; SL C 405, 5.12.2015., str. 33.

      (10)  Provedbena uredba Komisije (EU) 2016/1998 оd 15. studenoga 2016. o povlačenju prihvaćanja preuzete obveze za pet proizvođača izvoznika na temelju Provedbene odluke 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera (SL L 308, 16.11.2016., str. 8.).

      (11)  Dokument s oznakom „Limited” dokument je koji se smatra povjerljivim u skladu s člankom 19. Uredbe (EU) 2016/1036 i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). Smatra se i zaštićenim dokumentom u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

      (12)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: Provedbena uredba Komisije (EU) br. 447/2013 od 15. svibnja 2013. o utvrđivanju postupka za UAIF-ove koji odaberu da se na njih primjenjuju odredbe Direktive 2011/61/EU Europskog parlamenta i Vijeća

text:
               06/Sv. 012

               HR

               Službeni list Europske unije

               295

         32013R0447

               L 132/1

               SLUŽBENI LIST EUROPSKE UNIJE

               15.05.2013.

         PROVEDBENA UREDBA KOMISIJE (EU) br. 447/2013
   od 15. svibnja 2013.
   o utvrđivanju postupka za UAIF-ove koji odaberu da se na njih primjenjuju odredbe Direktive 2011/61/EU Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i izmjeni direktiva 2003/41/EZ i 2009/65/EZ te uredbi (EZ) 1060/2009 i (EU) br. 1095/2010 (1), a posebno njezin članak 3. stavak 5.,
   budući da:

               (1)

               U skladu s člankom 3. stavkom 4. Direktive 2011/61/EU, upravitelji alternativnih investicijskih fondova (UAIF) koji ispunjavaju uvjete predviđene u članku 3. stavku 2. te Direktive mogu odabrati da se na njih primjenjuju njezine odredbe kako bi mogli koristiti odobrena prava. Kad UAIF-i odaberu da se na njih primjenjuju odredbe Direktive 2011/61/EU, ona se na njih primjenjuje u cijelosti.

               (2)

               Direktivom 2011/61/EU predviđa se postupak izdavanja odobrenja za rad UAIF-ovima. Dokumenti i informacije koji se moraju dostaviti u okviru tog postupka sadrže potrebne detalje o UAIF-u koji je podnio zahtjev te bi se stoga isti dokumenti i postupak trebali koristiti u slučaju odabira UAIF-a da se na njega primjenjuju odredbe Direktive 2011/61/EU. Ne postoje posebni razlozi svojstveni odabiru UAIF-a da se na njega primjenjuje Direktiva koji bi opravdali upotrebu drugog postupka osim onog koji se primjenjuje na UAIF-ove koji upravljaju imovinom iznad pragova predviđenih u članku 3. stavku 2. Direktive 2011/61/EU. Slijedom toga, UAIF-ovi koji odaberu da se na njih primjenjuju odredbe Direktive 2011/61/EU trebali bi slijediti isti postupak poput onog utvrđenog za UAIF-ove koji su obvezni zatražiti odobrenje za rad na temelju Direktive 2011/61/EU.

               (3)

               UAIF-ovi koji mogu odabrati da se na njih primjenjuju odredbe Direktive 2011/61/EU su UAIF-ovi koji su ranije registrirani u skladu s člankom 3. stavkom 3. Direktive 2011/61/EU ili su dobili odobrenje za rad kao društva za upravljanje subjektima za zajednička ulaganja u prenosive vrijednosne papire u skladu s Direktivom 2009/65/EZ Europskog parlamenta i Vijeća od 13. srpnja 2009. o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) (2). Primjereno je izbjeći dvostruko izvješćivanje te uzeti u obzir dokumente i informacije koji su UAIF-ovi već dostavili nadležnim tijelima tijekom postupaka registracije i izdavanja odobrenja za rad, pod uvjetom da su to ažurirani dokumenti i informacije.

               (4)

               Nadležna bi tijela trebala ispitati zahtjev UAIF-a da se na njega primjenjuju odredbe Direktive 2011/61/EU i izdati odobrenje za rad u tu svrhu pod istim uvjetima te nakon istog postupka kao u slučaju UAIF-ova čija imovina pod upravljanjem prelazi odgovarajuće pragove predviđene u članku 3. stavku 2. Direktive 2011/61/EU.

               (5)

               Važno je pojasniti odnos između postupka za one UAIF-ove koji odaberu da se na njih primjenjuju odredbe Direktive 2011/61/EU i opoziva odobrenja za rad koje je izdano UAIF-ovima na temelju Direktive 2011/61/EU. UAIF koji je dobio odobrenje za rad na temelju Direktive 2011/61/EU, a čija imovina pod upravljanjem naknadno padne ispod pragova određenih u članku 3. stavku 2. Direktive 2011/61/EU i dalje imaju odobrenje za rad te podliježu primjeni te Direktive u cijelosti sve do opoziva odobrenja za rad. Opoziv odobrenja za rad ne bi se trebao automatski pokrenuti padom vrijednosti imovine pod upravljanjem UAIF-a s odobrenjem za rad ispod odgovarajućeg praga, nego bi se trebao pokrenuti samo na zahtjev tog UAIF-a. Slijedom toga, UAIF ne bi trebao moći zatražiti da se na njega primjenjuju odredbe Direktive 2011/61/EU sve dok ima odobrenje za rad na temelju te Direktive, dok bi UAIF čije je odobrenje za rad opozvano nakon što je predao zahtjev još uvijek trebao moći ponovno zatražiti ponovnu primjenu odredaba Direktive 2011/61/EU.

               (6)

               Direktivom 2011/61/EU države se članice obvezuju na primjenu zakona i drugih propisa kojima se ta Direktiva prenosi od 22. srpnja 2013. Primjena ove Uredbe se stoga također odgađa do istog dana.

               (7)

               Mjere predviđene u ovoj Uredbi u skladu su s mišljenjem Europskog odbora za vrijednosne papire,

         DONIJELA JE OVU UREDBU:
   Članak 1.
   Postupak i uvjeti za odluku o primjeni Direktive 2011/61/EU
   1.   Upravitelj alternativnih investicijskih fondova (UAIF) koji ispunjava uvjete predviđene u članku 3. stavku 2. Direktive 2011/61/EU i koji odabere da se na njega primjenjuju odredbe te Direktive dostavlja zahtjev za odobrenje za rad nadležnom tijelu svoje matične države članice.
   Za zahtjev vrijedi isti postupak koji je predviđen u stavcima od 1. do 5. članka 7. Direktive 2011/61/EU te u mjerama usvojenima za njezinu provedbu.
   2.   Nadležno tijelo matične države članice može izuzeti UAIF iz stavka 1. iz dostavljanja informacija i dokumenata koji se zahtijevaju na temelju članka 7. te Direktive, pod uvjetom da su izuzete informacije i dokumenti ranije dostavljeni nadležnom tijelu s ciljem registracije u skladu s člankom 3. stavkom 3. te Direktive ili kao dio postupka izdavanja odobrenja za rad prema članku 5. Direktive 2009/65/EZ te pod uvjetom da su takve informacije i dokumenti ažurirani, što je UAIF potvrdio u pisanom obliku.
   3.   Nadležno tijelo matične države članice izdaje odobrenje za rad nakon postupka jednakog postupku koji je predviđen u stavcima od 1. do 5. članka 8. Direktive 2011/61/EU.
   Članak 2.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Ova se Uredba primjenjuje od 22. srpnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. svibnja 2013.

            Za Komisiju

            Predsjednik

         José Manuel BARROSO

      (1)  SL L 174, 1.7.2011., str. 1.

      (2)  SL L 302, 17.11.2009., str. 32.


title: Provedbena uredba Komisije (EU) 2015/161 оd 2. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               3.2.2015

               HR

               Službeni list Europske unije

               L 27/9

         PROVEDBENA UREDBA KOMISIJE (EU) 2015/161
   оd 2. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  344,0

                  IL

                  135,3

                  MA

                  85,5

                  SN

                  316,2

                  TR

                  123,5

                  ZZ

                  200,9

                  0707 00 05

                  JO

                  229,9

                  TR

                  189,4

                  ZZ

                  209,7

                  0709 91 00

                  EG

                  113,1

                  ZZ

                  113,1

                  0709 93 10

                  EG

                  165,4

                  MA

                  218,7

                  TR

                  242,7

                  ZZ

                  208,9

                  0805 10 20

                  EG

                  46,3

                  IL

                  78,7

                  MA

                  56,3

                  TN

                  54,2

                  TR

                  65,0

                  ZZ

                  60,1

                  0805 20 10

                  IL

                  133,9

                  MA

                  84,6

                  ZZ

                  109,3

                  0805 20 30, 0805 20 50, 0805 20 70, 0805 20 90

                  CN

                  56,6

                  EG

                  87,6

                  IL

                  127,4

                  MA

                  118,3

                  TR

                  85,3

                  ZZ

                  95,0

                  0805 50 10

                  TR

                  57,4

                  ZZ

                  57,4

                  0808 10 80

                  BR

                  64,0

                  CL

                  89,6

                  US

                  159,3

                  ZZ

                  104,3

                  0808 30 90

                  CL

                  316,1

                  US

                  130,9

                  ZA

                  87,0

                  ZZ

                  178,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 621/2014 оd 11. lipnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               12.6.2014

               HR

               Službeni list Europske unije

               L 172/26

         PROVEDBENA UREDBA KOMISIJE (EU) br. 621/2014
   оd 11. lipnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. lipnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  53,3

                  TR

                  71,7

                  ZZ

                  62,5

                  0707 00 05

                  MK

                  36,9

                  TR

                  105,3

                  ZZ

                  71,1

                  0709 93 10

                  MA

                  68,1

                  TR

                  113,5

                  ZA

                  27,3

                  ZZ

                  69,6

                  0805 50 10

                  AR

                  104,4

                  TR

                  120,8

                  ZA

                  126,5

                  ZZ

                  117,2

                  0808 10 80

                  AR

                  103,5

                  BR

                  77,8

                  CL

                  94,3

                  CN

                  98,7

                  NZ

                  135,2

                  US

                  183,9

                  UY

                  168,2

                  ZA

                  99,1

                  ZZ

                  120,1

                  0809 10 00

                  TR

                  250,0

                  ZZ

                  250,0

                  0809 29 00

                  TR

                  377,6

                  ZZ

                  377,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1149/2013 оd 14. studenoga 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Rillettes de Tours (ZOZP))

text:
               15.11.2013

               HR

               Službeni list Europske unije

               L 305/7

         PROVEDBENA UREDBA KOMISIJE (EU) br. 1149/2013
   оd 14. studenoga 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Rillettes de Tours (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2).

               (2)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Francuske za upis naziva „Rillettes de Tours” objavljen je u Službenom listu Europske unije
                   (3).

               (3)

               Nizozemska je Komisiji podnijela prigovor u skladu s člankom 7. Uredbe (EZ) br. 510/2006, na temelju članka 7. stavka 3. točke (a) Uredbe (EZ) br. 510/2006.

               (4)

               U skladu s člankom 51. stavkom 3. Uredbe (EU) br. 1151/2012, Komisija je dopisom od 12. veljače 2013. proslijedila primljeni prigovor francuskim tijelima te je time započelo tromjesečno razdoblje primjerenog savjetovanja.

               (5)

               S obzirom da je unutar navedenog roka postignut sporazum, naziv „Rillettes de Tours” potrebno je upisati u registar.

               (6)

               Podaci objavljeni u skladu s člankom 50. stavkom 2. točkom (a) Uredbe (EU) br. 1151/2012 pretrpjeli su manje izmjene. Naime, kako bi se uvažile primjedbe koje je u pogledu odredaba stavka 3.3. jedinstvenog dokumenta iznijela Nizozemska o kriterijima podrijetla korištene svinjetine, francuska su tijela izbrisala iz specifikacije i jedinstvenog dokumenta stavke koji se odnose na genetsko podrijetlo svinja. Prema tome, treba objaviti izmijenjeni tekst jedinstvenog dokumenta,

         DONIJELA JE OVU UREDBU:
   Članak 1.
   Naziv iz Priloga I. ovoj Uredbi upisuje se u registar.
   Članak 2.
   Pročišćeni jedinstveni dokument u kojem se navode glavne točke specifikacije nalazi se u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2013.

            Za Komisiju

            Predsjednik

         José Manuel BARROSO

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 183, 23.6.2012., str. 16.

      PRILOG I.
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.2.   Mesni proizvodi (kuhani, soljeni, dimljeni itd.)

      FRANCUSKA
      Rillettes de Tours (ZOZP)

      PRILOG II.

         Pročišćeni jedinstveni dokument

      Uredba Vijeća (EZ) br. 510/2006 od 20. ožujka 2006. o zaštiti zemljopisnih oznaka i oznaka izvornosti poljoprivrednih i prehrambenih proizvoda (1)

         „RILLETTES DE TOURS”

      EZ br.: FR-PGI-0005-00845-18.1.2011.

         ZOZP (X) ZOI ( )

      1.   Naziv

      „Rillettes de Tours”
      2.   Država članica ili treća zemlja

      Francuska
      3.   Opis poljoprivrednog ili prehrambenog proizvoda

      3.1.   Vrsta proizvoda

                  Razred 1.2.

                  Mesni proizvodi (kuhani, soljeni, dimljeni itd.)

            3.2.   Opis proizvoda na koji se odnosi naziv iz točke 1.

      Ova maziva kuhana mesna prerađevina nudi se pakirana u posudici, glinenoj zdjelici, apertizirana u staklenci ili na kruhu. Proizvod u posudici ili glinenoj zdjelici može biti prekriven slojem svinjske masti radi duljeg čuvanja.
      Proizvod „Rillettes de Tours” priprema se u loncu, dugim kuhanjem u svinjskoj masti mesa svinje ili krmače, prethodno izrezanog na komadiće (najmanje 6 × 6 cm). Meso se može aromatizirati bijelim vinom ili vinskom rakijom. Pripravku se dodaje sol (ne nitritna), a može se dodati papar, bojilo E150 ili aroma Patrelle.
      „Rillettes de Tours” ima jednoličnu zlatno žutu boju (pantone 142 U) do zlatno smeđe (pantone 161 U).
      „Rillettes” imaju izrađenu teksturu s velikim, jasno vidljivim vlaknima mesa (duljima od 2 cm) i komadićima mesa.
      Vlaga proizvoda kojem je odstranjena mast mora iznositi do 68 %, što proizvodu daje suhu teksturu.
      Proizvod „Rillettes de Tours” ima također okus prženog mesa.
      Usto, gotov proizvod ispunjava fizikalno-kemijske zahtjeve u pogledu sadržaja lipida ≤ 42 % (za vlagu proizvoda kojem je odstranjena mast - HPD od 68 %), ukupnog sadržaja topivih šećera < 0,5 % (za HPD 68 %) i omjer kolagena i protida ≤ 19 %.
      3.3.   Sirovine (samo za prerađene proizvode)

      Svinje moraju imati najmanje 15 dana počinka između odbijanja od mlijeka i klanja. Najniža dob za klanje je 172 dana, a obavezno je svinjama uskratiti hranu 12 sati prije otpreme u klaonicu. U pogledu trupova svinja, zahtijeva se najmanja težina toplog trupa od 85 kg. Tim se točkama nastoji poboljšati kvaliteta okusa mesa.
      Komadi šunke i pisanice (isključivo kare i sredina) moraju sadržavati najmanje 25 % krtog mesa radi veće kvalitete gotovog proizvoda. Drugi komadi mesa potječu od plećke, vrata (između prvog i petog rebra leđa) i potrbušnice (bez sisa).
      Radi bolje sanitarne kakvoće i boljeg okusa, mora se nabavljati svježe meso. U ukupnoj količini mesa korištenog za pripremu proizvoda mora biti najmanje 75 % svježeg mesa. Proizvođač proizvoda može držati smrznuto meso najviše mjesec dana na temperaturi – 18 °C. Zabranjuje se kupovina smrznutog mesa.
      Vina, koja se mogu koristiti po izboru, jesu bijela vina sorte chenin. Suhoća i blagost su posebnosti navedene sorte.
      Vino zadržava nekoliko grama preostalog šećera, što daje mekoću okusa koji ostaje u ustima i u suprotnosti je sa slanošću proizvoda „Rillettes de Tours”. Vino sorte chenin ima mineralni i vapnenasti aromatski značaj koji je u ravnoteži s dimljenim i slanim okusom „Rillettes de Tours”. Usto, svježina, kiselost i voćna aroma u ravnoteži su s masnoćom rillettes i naglašavaju okuse proizvoda.
      Vinske rakije nisu obavezne.
      U pogledu podrijetla vina i vinskih rakija nema zemljopisnog ograničenja.
      3.4.   Hrana za životinje (samo za proizvode životinjskog podrijetla)

      —
      3.5.   Posebni koraci u proizvodnji koji se moraju poduzeti u određenom zemljopisnom području

      Sljedeći koraci u proizvodnji „Rillettes de Tours” provode se u zemljopisnom području koje je određeno u točki 4.: priprema mesa, prženje, kuhanje, faza mirovanja, konačno kuhanje.
      3.6.   Posebna pravila za rezanje, ribanje, pakiranje itd.

      —
      3.7.   Posebna pravila za označivanje

      Naziv ZOZP-a „Rillettes de Tours” treba biti naveden na etiketi.
      Uz predviđene propisane obavezne navode, etiketa sadržava sljedeće podatke:

                  1.

                  trgovačka oznaka;

                  2.

                  logotip ZOZP-a Europske unije;

                  3.

                  naziv i kontakt-podaci primatelja pritužbi.

            4.   Sažeta definicija zemljopisnog područja

      Zemljopisno područje određeno za proizvodnju i početno pakiranje proizvoda „Rillettes de Tours” ograničeno je sljedećim podacima:

                  —

                  ovo područje, sa središtem u Toursu, odgovara području u kojem je raširen recept za „Rillettes de Tours”. Recept za rillettes više nije isti izvan granica zemljopisnog područja. Ovome se pridružuje prirodna granica koju predstavlja šuma Bercé, između departmana Sarthe i Indre-et-Loire;

                  —

                  tako određeno zemljopisno područje obuhvaća približno nekadašnju pokrajinu Touraine.

            U sastavu su ovog područja departman Indre-et-Loire (37) i susjedni kantoni u departmanima koji graniče s Indre-et-Loire, osim kantona departmana Sarthe (72).
      5.   Povezanost sa zemljopisnim područjem

      Povezanost sa zemljopisnim područjem temelji se na posebnim odlikama „Rillettes de Tours” koje proizlaze iz tradicionalnih znanja i vještina ograničenih na pokrajinu Touraine koje se koriste u fazama pripremanja proizvoda. Proizvod zbog tog znanja i vještina te svojih posebnih odlika stječe ugled kod potrošača koji je snažno povezan sa zemljopisnim područjem.
      5.1.   Posebnost zemljopisnog područja

         Klimatski čimbenici

      Pokrajinu Touraine odlikuje blaga, ali razmjerno vlažna klima koja je onemogućila razvoj prirodno sušenih mesnih prerađevina kao na jugu Francuske. Klima je razlog zbog kojeg se rillettes konzerviraju kuhanjem. Takva klima pogoduje vinogradarstvu, zbog čega je značajna proizvodnja vina utjecala na aromatiziranje proizvoda „Rillettes de Tours”.

         Ljudski čimbenici

      Seljaci iz pokrajine Touraine pripremali su rillettes još u srednjem vijeku. Proizvodnja je do kraja 18. stoljeća bila vrlo ograničena na selo pokrajine Touraine te na neka gospodarstva pokrajine Maine.
      Početkom 19. stoljeća, lokalni proizvođači mesnih prerađevina preuzimaju ovaj seljački recept, prilagođavaju ga svojem znanju i vještinama i prenose ga s naraštaja na naraštaj. Tako je u pokrajini Touraine iz rillettes nastao proizvod „Rillettes de Tours”.
      Jedna je od glavnih promjena u pripremi rillettes da se više ne koriste ostaci nego pravi komadi mesa. Razvoj novih načina konzerviranja, kuhanje bez poklopca što proizvodu daje prilično suhu teksturu, omogućili su smanjenje udjela masnoće i povećanje udjela mesa u rillettes, što je oplemenilo proizvod. Proizvođači će razviti upravo to znanje i vještine koji su tipični za grad Tours i pokrajinu Touraine. Treba pričekati 1865. da se ova prerađevina nađe u nekim stručnim djelima.

         Gospodarski čimbenici

      Pokrajina Touraine ima slabo razvijenu industrijsku infrastrukturu. Zato se sektor mesnih prerađevina, koji je u pokrajini Touraine uglavnom ostao na obrtničkoj razini, sporo razvija, kao i trgovanje proizvodom „Rillettes de Tours”, čime se čuva njegov izrazito obrtnički značaj.
      Proizvod „Rillettes de Tours” danas ostaje zastupljen kod proizvođača mesnih prerađevina, koji svoj recept prenose na svoje naučnike.
      5.2.   Posebnost proizvoda

      „Rillettes de Tours” kuha se u potpuno otklopljenom loncu. Kuhanje je dugotrajno i tradicionalno se odvija u tri faze: prženje mesa na početku kuhanja (od 15 min do 1 h na temperaturi od 95 °C i 115 °C), zatim slijedi faza polaganog kuhanja (od 5 h i 30 min do 12 h na temperaturi od 65 °C do 95 °C) i naposljetku faza kratkog i energičnog kuhanja, ili završno naglo povećanje temperature (od 10 min do 20 min na temperaturi od 95 °C do 115 °C).
      Prženje krtog mesa na početku kuhanja i dugotrajno kuhanje bez poklopca, što je posebnost „Rillettes de Tours”, dovode, osim do dehidracije proizvoda, i do nastanka okusa i aroma posebno povezanih s Maillardovim kemijskim reakcijama te svojstava okusa prženog mesa.
      Dugotrajnim kuhanjem komada mesa u vlastitoj masnoći dobiva se ukuhan proizvod u masti. Odvajanje mesa postiže se jedino kuhanjem, bez kidanja i tučenja. Stoga proizvod zadržava duga vlakna.
      Naposljetku, suha tekstura „Rillettes de Tours”, koja je prvotno bila posljedica brige za očuvanje proizvoda, dobiva se tradicionalnim postupkom kuhanja u otklopljenom loncu koji ima veliku površinu isparavanja. I završno naglo povećanje temperature kuhanja ima za cilj potaknuti isparavanje pri kraju pripreme.
      5.3.   Uzročno-posljedična veza između zemljopisnog područja i kvalitete ili karakteristika proizvoda (za ZOI) odnosno specifične kvalitete, ugleda ili drugih karakteristika proizvoda (za ZOZP)

      Veza sa zemljopisnim područjem istodobno se temelji na tradicionalnom znanju i vještinama ograničenima na pokrajinu Touraine, a koja su omogućila nastanak posebnih odlika „Rillettes de Tours” te na ugledu koji potrošač snažno veže za zemljopisno područje.

         Znanje i vještine

      Nizak sadržaj vlage koji je prvotno pogodovao konzerviranju proizvoda „Rillettes de Tours” u kraju s vlažnom klimom omogućio je potom razvoj njegove prodaje izvan granica pokrajine Touraine, a posebno objašnjava njegov ugled koji se oslanja na sušu teksturu u odnosu na rillettes koji se priprema u susjednim regijama.
      Očuvanje suhe teksture kako vrijeme odmiče može se također objasniti pomnom brigom za proizvodni prinos kod uglavnom malih proizvođača. Prinos je manji od 80 %, što je znatno manje nego kod drugih proizvoda rillettes.
      Nizak postotak vlage „Rillettes de Tours” omogućava izradu proizvoda bez konzervansa, iako je njihova uporaba zakonom dopuštena.
      Zbog mreže pretežno malih proizvođača, kako je prethodno navedeno, i prijenosa znanja i vještina naukovanjem, znanja i vještine proizvođača rillettes iz pokrajine Touraine ostaju izrazito ograničeni na ovu pokrajinu. Naime, zanat se izučava uglavnom u istom departmanu ili u njegovoj blizini.
      Očuvanje snažne veze između zemljopisnog područja potvrđeno je činjenicom da 90 % pobjednika natjecanja „Rillettes de Tours” potječe iz tog područja.

         Ugled

      Proizvod „Rillettes de Tours” zbog svojih je posebnosti stekao velik ugled. Prve obrtnički proizvedene „rillettes” hvalio je tourainski književnik Balzac u svom romanu iz 1835. Le Lys dans la Vallée (Ljubav u dolu).
      „Rillettes de Tours” će početkom 20. stoljeća izazvati određeno oduševljenje na nacionalnoj razini. 1933., Curnonsky u svom djelu Les trésors gastronomiques de la France, navodi: „mesne prerađevine pokrajine Touraine stekle su svjetski i opravdan ugled: „Rillettes de Tours” obišle su svijet.”
      Natjecanje za najbolji proizvod „Rillettes de Tours” organizira se svake godine u pokrajini Touraine. Ta je nagrada toliko željena da se za nju svake godine natječe tridesetak obrtnika. Ugled proizvoda potvrđen je na općem poljoprivrednom natjecanju u Parizu 2011. osnivanjem posebne skupine „Rillettes de Tours”.

         Upućivanje na objavu specifikacije

      (članak 5. stavak 7. Uredbe (EZ) br. 510/2006)
      https://www.inao.gouv.fr/fichier/CDCIGPRillettesdeToursV2.pdf

         (1)  SL L 93, 31.3.2006., str. 12. Zamijenjena Uredbom (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).


title: Provedbena uredba Komisije (EU) 2015/264 оd 18. veljače 2015. o odobrenju neohesperidin-dihidrokalkona kao dodatka hrani za ovce, ribe, pse, telad i određene kategorije svinja  Tekst značajan za EGP

text:
               19.2.2015

               HR

               Službeni list Europske unije

               L 45/10

         PROVEDBENA UREDBA KOMISIJE (EU) 2015/264
   оd 18. veljače 2015.
   o odobrenju neohesperidin-dihidrokalkona kao dodatka hrani za ovce, ribe, pse, telad i određene kategorije svinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. predviđa se ponovna ocjena dodatka hrani za životinje u skladu s Direktivom Vijeća 70/524/EEZ (2).

               (2)

               Neohesperidin-dihidrokalkon je odobren bez vremenskog ograničenja kao dodatak hrani za prasad, pse, telad i ovce, u skladu s Direktivom 70/524/EEZ. Ta je tvar nakon toga unesena u registar dodataka hrani za životinje utvrđen člankom 17. Uredbe (EZ) br. 1831/2003 kao postojeći proizvod, u skladu s člankom 10. stavkom 1. Uredbe (EZ) br. 1831/2003. U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe podnesen je zahtjev za ponovnu ocjenu neohesperidin-dihidrokalkona kao dodatka hrani za prasad i odbijenu prasad, svinje za tov, telad za uzgoj, telad za tov, ovce i pse. U skladu s člankom 7. te Uredbe podnesen je i zahtjev za odobrenje nove uporabe putem pitke vode za navedene vrste i kategorije životinja i nove uporabe za ribe. Podnositelj zahtjeva zatražio je da se taj dodatak razvrsta u kategoriju „osjetilni dodatci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Europska agencija za sigurnost hrane (dalje u tekstu: „Agencija”) u svojem je mišljenju od 15. studenoga 2011. (3) zaključila da neohesperidin-dihidrokalkon u predloženim uvjetima uporabe u hrani za sve predmetne vrste, osim riba, nema štetan učinak na zdravlje životinja, zdravlje ljudi ili na okoliš. Nadalje, Agencija je u naknadnom mišljenju od 9. travnja 2014. (4) zaključila da uporaba neohesperidin-dihidrokalkona kao dodatka hrani za ribe nema štetan učinak na zdravlje životinja, zdravlje ljudi ili na okoliš. Agencija je zaključila da s obzirom na to da je njegova funkcija u hrani za životinje u osnovi ista onoj u hrani, daljnje dokazivanje učinkovitosti nije potrebno. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (4)

               Ocjenom se pokazalo da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu te tvari kako je navedeno u Prilogu ovoj Uredbi.

               (5)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar navedena u Prilogu, koji pripada kategoriji dodataka hrani za životinje „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 11. rujna 2015. u skladu s pravilima primjenjivima prije 11. ožujka 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni za svinje, telad, ovce i pse.
   Krmne smjese i krmiva koja sadržavaju tu tvar, a koji su proizvedeni i označeni prije 11. rujna 2015. u skladu s pravilima primjenjivima prije 11. ožujka 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni za svinje, telad i ovce.
   Krmne smjese i krmiva koja sadržavaju tu tvar, a koji su proizvedeni i označeni prije 11. ožujka 2017. u skladu s pravilima primjenjivima prije 11. ožujka 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni za pse.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  EFSA Journal 2011;9(12):2444.

      (4)  EFSA Journal 2014;12(5):3669.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija: Osjetilni dodaci. Funkcionalna skupina: Aromatske tvari.

                  2b959

                  —

                  Neohesperidin-dihidrokalkon

                     Sastav dodatka hrani za životinje

                  Neohesperidin-dihidrokalkon
                  Etanol ≤ 5 000 mg/kg

                     Karakteristike aktivne tvari

                  Neohesperidin-dihidrokalkon
                  C28H36O15

                  CAS br.: 20702-77-6
                  Neohesperidin-dihidrokalkon, u krutom obliku, proizveden kemijskom sintezom.
                  Čistoća: najmanje 96 % (na suhoj osnovi)

                     Metoda analize
                      (1)

                  Za određivanje neohesperidin-dihidrokalkona u dodatku hrani za životinje: Tankoslojna kromatografija (TLC), Europska farmakopeja 6.0, metoda 01/2008:1547.
                  Za određivanje neohesperidin-dihidrokalkon u premiksima i hrani za životinje: Tekućinska kromatografija visoke djelotvornosti s detekcijom s diodnim nizom (HPLC-DAD).

                  Prasad i svinje za tov.

                  —

                  —

                  35

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja.

                              2.

                              Zbog sigurnosnih razloga prilikom rukovanja treba osigurati zaštitu dišnih organa te nositi zaštitne naočale i rukavice.

                  11. ožujka 2025.

                  Telad

                  —

                  —

                  35

                  Ovce

                  —

                  —

                  35

                  Ribe

                  —

                  —

                  35

                  Psi

                  —

                  —

                  35

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.